
תאריך: 22/06/2026

אסמכתא: _____ 

 
פרוטוקול ישיבת ועדת: איכות סביבה
נערך ביום: 22/06/2026

שמות חברי הוועדה הנוכחים:
· קובי פדוה, יו"ר הוועדה
· תמי קצבורג נבנצל , מנהלת אגף קיימות וחדשנות, מזכירת הוועדה 
· פנחס כהנא, חבר וועדה 
· דודו אשכנזי, חבר וועדה
· צחי מזרחי, מנהל אגף חזות העיר
· ליאל קורן , מנהלת מחלקת קיימות והערכות לשינוי אקלים, אגף קיימות וחדשנות
· אורן תבור, חבר ועדה, מנהל יחידה אזורית לאיכות סביבה בשרון
שמות חברי הוועדה שלא נכחו:
· יניב בלייכר, חבר וועדה
· אורית מסמי, מ"מ יו"ר הוועדה
משתתפים נוספים: 
· ארז קוקוס – מפקד/מנהל השיטור העירוני 
· מיכל שיין בן הרוש – מנהלת הפיקוח העירוני 
· טובי ארבל, תושב
· אסף פרידור, תושב 
· גיאורגי חסאיה ,תושב




סדר יום הועדה: התמודדות עם מטרדי רעש, מוזיקה ומערכות הגברה מצד שכנים 
ובשטחים הציבוריים בכפר סבא.

עיקרי דברי המשתתפים:
קובי פדוה:  פתח את הישיבה והדגיש שרעש הוא מטרד משמעותי מאוד לתושבי העיר. המיקוד של פגישה זו הוא ספציפית ברעש של מוזיקה או מערכות הגברה שנגרם על ידי שכנים בבתים או בגינות. המטרה היא לבחון את הכלים העומדים לרשות התושבים הפונים למוקד 106, ואת כלי האכיפה של הפיקוח והשיטור. הוא הזכיר כי על פי חוות דעתו של היועץ המשפטי, אלון בן זקן, חוק עזר מספר 88 בנושא רעש הוא ברור: אסור לעשות רעש תחת כיפת השמיים, ומותר בתוך מבנה סגור רק בתנאי שהוא אטום, תוך הקפדה על שעות המנוחה (14:00–16:00 ו-23:00 עד 07:00 למחרת). 

עדויות ותלונות תושבים:
· טובי ארבל: התלונן על שכן המפעיל מדי יום שישי רעש אדיר שגורם לשכנים לרצות לעזוב את בתיהם ולפגיעה בערך הדירות. ציין שהשכן מנמיך את הרעש כשהם מגיעים ומגביר מיד לאחר מכן. 
· קובי פדוה (הצגת מקרים נוספים): מקרים בשכונה הירוקה (גינת נלקין) של מסיבות יום הולדת עם הגברה משמעותית כמה פעמים בשבוע; מקרה בשכונת עלייה בימי שישי; ומקרה ברחוב גולומב/החייל של מסיבות רועשות פעם בשבועיים. 
· אסף: חיזק את הדברים לגבי רחוב החייל, שם שכן מביא ציוד הגברה קבוע למסיבות רבות משתתפים. כמו כן הלין על כך שהעירייה עצמה מפעילה לעיתים אירועי ילדים עם מיקרופונים והגברה בלתי נסבלת בשכונת המגינים. (יו"ר הוועדה חידד שהדיון מתמקד ברעש של תושבים ולא באירועי עירייה). 
· גיאורגי: תושב רחוב נלקין, נכה צה"ל עם פציעה באוזניים. התלונן על גינה הצמודה לבניינים שבה מתקיימים מדי שבוע אירועים, מסיבות סיום וימי הולדת עם הגברה וצעקות המגיעות ישירות לחלונות הדיירים. ביקש פתרון פשוט של הצבת שילוט האוסר על הגברה בגינה זו. 
מיכל שיין בן הרוש: הסבירה כי בשעות העבודה הרגילות ובשעות המנוחה (14:00–16:00) הפיקוח נותן קדימות גבוהה לקריאות רעש. הפקח מגיע, מקשיב מחוץ למבנה, וברוב המוחלט של המקרים הנושא נפתר באמצעות בקשה והידברות. רישום דוחות בשעות אלו הוא נדיר בשל שיתוף פעולה של התושבים. 
ארז קוקוס: ציין כי השיטור מטפל בפניות מחוץ לשעות העבודה הרגילות, לפי תעדוף ודחיפות האירועים (במקביל לאירועי מוקד 100). אישר כי גובה הדוח על עבירת רעש עומד על 475 ש"ח. במקרים קיצוניים של חוסר שיתוף פעולה, בעיקר בלילה או עם מעורבות אלכוהול, מבוצעת אכיפה מחמירה הכוללת החרמת ציוד הגברה על ידי המשטרה ועיכוב לחקירה. לגבי מעקב, המוקד יודע לזהות ריבוי תלונות באותו יום ולהעלות את דחיפות הקריאה. 
פינחס כהנא: טען כי התקופה מתוחה ויש למצות כלים קהילתיים וגישור לפני שמערבים פיקוח ואכיפה. הציע לבחון מחדש את חוק העזר, שלדבריו נוסח בצורה מיושנת (כולל מונחים כמו "פטיפון"). הציע לבקש מהמוקד העירוני לבצע מיפוי וניתוח סטטיסטי של פניות הרעש לאורך השנים כדי לזהות נקודות תורפה (כמו דירות גן או שכונות ספציפיות) ולרכז שם מאמץ. בנוסף, הזכיר כי עצים משמשים כבפרים אקוסטיים להפחתת רעש. 



אורן תבור : ציין כי חוק העזר של כפר סבא (סעיף 88) הוא מתקדם וחד-משמעי בהשוואה לערים שכנות. הבהיר כי מדידת דציבלים אינה רלוונטית ואינה מעשית לרעש שאינו קבוע או לרעש תחת כיפת השמיים, והחוק מאפשר למפקח פשוט לדרוש את הפסקת הרעש באופן מיידי. לגבי דרישות אקוסטיות בבניינים, ציין כי הן מיושמות כיום בבנייה החדשה (לרבות בנייה ירוקה), אך רוב התלונות מגיעות מבניינים ישנים שבהם לא היו תקנים אלו בעבר. 
החלטות  ומשימות , וסיכום הישיבה (על ידי קובי פדוה):
1. טיפול בנושא השילוט: יו"ר הוועדה יפנה למנהלת המוקד (ניצן) לבחינת הוספת שילוט האוסר על הפעלת מערכות הגברה בגינת נלקין ובגינות נוספות שיועלו על ידי התושבים. התושב אסף יוזמן לסיור משותף בנושא זה. 
2. שימוש בכלי גישור קהילתיים: הוחלט לעודד שימוש בשוטרים הקהילתיים (כגון השוטר יוסי מלכי באזור המערבי) ובכלים של ועדי השכונות (במקומות בהם הם פעילים) כערוץ גישור נוסף בין שכנים לפני הגעה לעימותים ואכיפה. 
3. מיפוי נתונים עירוני: יבוצע איסוף ומיפוי נתונים מול המוקד העירוני בנוגע לתלונות רעש, במטרה לייצר תמונת מצב רב-שנתית ולזהות מוקדים חוזרים הדורשים טיפול ממוקד. 
4. תקינות הכלים החוקיים: הוועדה רשמה לפניה כי מבחינה חקיקתית חוק העזר הקיים מעניק את מלוא הסמכויות והכלים הנדרשים לפיקוח ולשיטור לצורך ביצוע אכיפה יעילה, ואין כרגע חוסר חקיקתי. 

תוצאות ההצבעה/ההצבעות: לא התקיימה הצבעה


רשמה: ליאל קורן

תפוצה: משתתפים/סגן מבקר העירייה/רכזת הועדות

